Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 512

(170) Az a gyártó, amely egy nagykereskedõt kizárólagos forgalmazójának választ, ezt általában egy nagyobb területre — például egy egész tagállamra — vonatkozóan teszi meg. Amíg a nagykereskedõ korlátozás nélkül eladhatja a termékeket a lejjebb esõ piacokon mûködõ kiskereskedõknek, addig nem valószínû, hogy érzékelhetõ versenyellenes hatások jelentkeznének, ha a gyártó nincs erõfölényben. A márkán belüli versenyt érintõ esetleges csökkenést a nagykereskedelem szintjén könnyen ellensúlyozhatják a logisztika, promóció stb. révén elõálló hatékonyságnövelõ tényezõk, különösen akkor, ha a gyártó más országban mûködik. Az adott területen a többi nagykereskedõ kizárása nem valószínû, mivel egy 30%-os piaci részesedés feletti szállító általában megfelelõ alkupozícióval rendelkezik ahhoz, hogy ne egy kevésbé hatékony nagykereskedõt válasszon. A márkák közötti versenyt érintõ lehetséges veszélyek a többszörös kizárólagos forgalmazás esetén azonban nagyobbak a nagykereskedelem szintjén, mint a kiskereskedelemben.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes